# Cafè de gats

Un cafè de gats (Japonès: 猫カフェ) és un cafè temàtic l'atracció del qual és poder observar i jugar amb gats. Els clients paguen el dret a entrar, i se sol pagar per hores. Aquesta tendència s'ha vist potenciada amb la publicació d'estudis recents que han suggerit que les sensacions que provoca acaronar els gats poden ser beneficioses des del punt de vista cardiovascular; per tant, és possible que aquesta pràctica sigui beneficiosa per a la salut.

## Història

El primer cafè de gats del món es va obrir a Taiwan el 1998. El cafè de gats taiwanès, ubicat a Taipei, aconseguí convertir-se amb el temps en un establiment famós al Japó i començà a atraure un bon nombre de turistes japonesos així com turistes del mateix país.
Al Japó, el primer cafè de gats va obrir a Osaka el 2004.

## Japó

Els cafès de gats són molt populars al Japó, on se n'hi poden trobar almenys uns 39 només a Tòquio. Un dels pioners fou la Botiga del gat (猫の店, Neko no Mise), de Norimasa Hanada, que va obrir les portes el 2005. La popularitat dels cafès de gats al Japó és atribuïda a la prohibició de tenir mascotes en edificis d'apartaments i conjunts residencials, i a la companyia relaxant dels gats que ajudaria a conviure amb la vida estressant i solitària de les grans ciutats.
Existeixen diversos tipus de cafès de gats, alguns s'especialitzen en determinades races de gats, o en gats negres i altres colors, entre altres aspectes. També han sorgit altres variants d'establiments amb mascotes, com els cafès de conills que també s'han fet molt populars al Japó, a més d'un cafè a Tòquio que, com a distinció, en comptes de gats ofereix cabres.
Els cafès de gats japonesos compleixen estrictes normatives per assegurar la salut i el benestar tant dels animals com dels clients, en particular assegurant-se que els gats no siguin molestats en excés o rebin atencions no desitjades, com la de nens petits o quan estan dormint. Molts cafès també procuren crear consciència sobre els problemes que afecten els gats, com els abandonaments i els maltractaments. Al Japó, aquests cafès de gats han d'obtenir una llicència i complir amb els estrictes requeriments i regulacions de la llei de tracte i protecció d'animals.

## Turquia

Kaktüs és el cafè de gats més famós de Turquia. El primer Kaktüs va ser obert a Beyoğlu, Istanbul, molt a prop de l'avinguda principal el 1993 (tancat el 2012) i el segon a Cihangir, un barri del mateix districte, el 2008. Tots dos cafès no solament tenen molts gats sinó també totes les tasses de cafè, els cendrers, etc., tenen dibuixos de gat." Kaktüs" (Cactus) va ser el nom d'un dels gats del cafè. Els gats són considerats un símbol del barri de Cihangir.

## En altres països

* El primer cafè de gats d'Europa, Cafe Neko, va aparèixer a Viena (Àustria) el març de 2012.
* El març de 2012, es va planejar obrir un cafè de gats al Regne Unit. Però, el projecte va acabar descartat, ja que la seva futura ubicació deixà d'estar disponible. Després que es planegés en una segona nova ubicació, el primer cafè de gats del Regne Unit va obrir el maig de 2013 a Totnes (Devon). I el desembre de 2012, una campanya obria també un cafè de gats a Londres (Anglaterra). Aquest últim cafè es faria popular per promoure el rescat de gats, i per estar construït subterràniament.
* A Corea del Sud, el Norie Cat (coreà: 노리캣) va obrir el novembre de 2012 a Cheonan, ciutat província de Chungcheong, amb al voltant de 20 gats.
* A Hongria, el primer cafè de gats Cat Café Budapest obrí el febrer de 2013, i un altre obrí el març de 2013.
* A Alemanya, el Cafe Katzentempel concretament obrí a Múnic el 2013, i Pee Pees Katzencafe, a Berlín, s'obrí també el 2013.
* El primer cafè de gats parisenc s'inaugurà el 21 de setembre de 2013 al barri de Le Marais, anomenat Le café des chats.
* I el 15 d'octubre de 2013 va obrir les portes el primer cafè de gats a l'estat espanyol, La gatoteca, seu social de l'ONG per a l'adopció de gats ABRIGA, cafè que està situat a la ciutat de Madrid. Les visites tenen una duració aproximada d'1 hora, però es permet estar-hi més temps si no hi ha altres visitants amb reserva esperant i l'aforament no estigui complet. El preu de l'estança és de mínim 2,50 € per 15 minuts, que és el que s'abona amb la reserva, i llavors el preu a la sortida pot variar dels 4,50 € la mitja hora o 7 € l'hora completa.
* Als Estats Units, el 25 d'octubre de 2014 se'n va obrir un a la ciutat d'Oakland anomenat Cat Town Cafe. Ideat per una entitat animalista anomenada Cat Town Adoptions, que a més d'oferir passar una estona amb tot de gats, també promovia l'adopció de gats que la gent es comprometés a cuidar a casa.
* A Barcelona, al carrer Terol 29-33, a inicis del 2016 també es va obrir un cafè de gats anomenat Espai DeGats, en el qual s'ofereix un servei d'adopció de gats a més d'una escola per aprendre a cuidar-los.

## Notes

* ↑ Anomenat en xinès "貓花園" (Jardí del gat de les flors en català o "Cat Flower Garden" en anglès) - Nikkei BP, 2 de maig de 2008
* ↑ Anomenat en xinès "猫の時間" (Neko no Jikan, literalment Temps dels gats o "Cat's Time" en anglès) - Nikkei BP, 2 de maig de 2008

## Referències

* ↑ Carbonell, Anselmo. «Acariciar a nuestro gato disminuye la ansiedad y el estrés» (en castellà). Hábitos y salud, 26-09-2013. [Consulta: 5 gener 2014].
* 1 2 «【今回のお題】話題の「猫カフェ」に来るお客さんってどんな人たち？» (en japonès). Nikkei BP, 02-05-2008. [Consulta: 5 gener 2014].
* ↑ «台湾発の癒しカフェ、アニマルカフェが台湾に急増中！». ASCII, 19-08-2007. [Consulta: 5 gener 2014].
* ↑ «Tokyo's rabbit cafes hopping with customers» (en anglès). The Japan Times, 16-02-2012. Arxivat de l'original el 6 de gener 2014. [Consulta: 5 gener 2014].
* ↑ Reuters. «Tokyo cafe employs goats to add 'wow factor' - video» (vídeo). theguardian.com, 11-07-2013. [Consulta: 5 gener 2014].
* ↑ Iwata, Mamiko. «猫が癒してくれる猫カフェ» (en japonès). All About, 19-05-2010. [Consulta: 5 gener 2014].
* ↑ http://www.sabah.com.tr/medya/2012/02/27/entelektuellerin-kahvesi-kapaniyor
* ↑ http://www.kedici.com.tr/Detay.aspx?id=83 Arxivat 2016-02-02 a Wayback Machine.
* ↑ http://www.hurriyet.com.tr/welcome-in-the-new-year-at-kaktus-kahve-10622499
* ↑ «Cafe Neko, Austria's 1st cat cafe opens in Vienna - The Straits Times». The Straits Times. Arxivat de l'original el 2012-06-20. [Consulta: 5 gener 2014].
* ↑ «Cat cafe: Lady Dinah's Cat Emporium given go ahead» (en anglès). BBC News, 13-09-2013.
* ↑ «Totnes Cats Cafe». Arxivat de l'original el 6 de gener 2014. [Consulta: 5 gener 2014].
* ↑ «Open a Cat Cafe in London» (en anglès). indiegogo, 15-02-2013. [Consulta: 5 gener 2014].
* ↑ Battersby, Matilda. «Can Lady Dinah's Cat Emporium become Britain's first cat café?» (en anglès). THE INDEPENDENT, 03-01-2013. [Consulta: 5 gener 2014].
* ↑ James, Richard. «Cat café to open in London after public donates £100,000» (en anglès). METRO, 24-02-2013. [Consulta: 5 gener 2014].
* ↑ Withnall, Adam. «London's first cat café gets green light» (en anglès). The Independent, 12-09-2013. [Consulta: 5 gener 2014].
* ↑ Katalin Grabow, Elisabeth. «Cake, coffee & cats» (en anglès). The Budapest Times, 26 maig2013. Arxivat de l'original el 6 de gener 2014. [Consulta: 5 gener 2014].
* ↑ «Cats!» (en anglès). Lost in Budapest, Found in a Ruin Bar, 6 maig2013. [Consulta: 5 gener 2014].
* ↑ «Cafe-Katzentempel - Home». [Consulta: 5 gener 2014].
* ↑ Fuchs, Florian «Am Katzentisch» (en alemany). Süeddeutsche, 04-06-2013 [Consulta: 29 octubre 2014].
* ↑ «Pee Pees Katzencafé». Facebook. [Consulta: 5 gener 2014].
* ↑ Fuchs, Florian. «Am Katzentisch» (en alemany). Süeddeutsche, 04-06-2013. [Consulta: 5 gener 2014].
* ↑ Seguin, Amandine. «EN VIDEO. Le premier café des chats ouvre à Paris» (en francès). L'express, 17-09-2013. [Consulta: 5 gener 2014].
* ↑ «Le café des chats | Salon de thé, Paris» (en francès). [Consulta: 5 gener 2014].
* ↑ Peiró, Patricia. «Un café con gato, por favor». EL PAÍS, 11-10-2013. [Consulta: 5 gener 2014].
* ↑ «'La Gatoteca': el primer cat café en España» (en castellà de 2013). MADtime, 16 setembre. [Consulta: 5 gener 2014].
* ↑ «Inauguración felina!!» (en castellà). La Gatoteca, 07-10-2013. [Consulta: 5 gener 2014].
* ↑ «Primer Cat Cafe en España» (en castellà). bigotes de gato, 12-09-2013. Arxivat de l'original el 6 de gener 2014. [Consulta: 5 gener 2014].
* ↑ «Salón de gatos». La Gatoteca. [Consulta: 15 desembre 2021].
* ↑ «Oakland inaugura la primera cafeteria de gats». Vilaweb, 29-10-2014 [Consulta: 29 octubre 2014].
* ↑ «Cat Town Cafe» (en anglès). [Consulta: 29 octubre 2014].
* ↑ «Cat Town» (en anglès). [Consulta: 29 octubre 2014].
* ↑ «Contacto». Espai de Gats. [Consulta: 4 abril 2022].
* ↑ Roca, Pau «Neix la primera cafeteria, escola i centre d'adopció de gats de Barcelona:». TimeOut, 26-01-2016 [Consulta: 27 gener 2016].
* ↑ «Els Cat cafè i les empreses "petfrendly" arriben a Catalunya». TV3, 14-08-2016 [Consulta: 14 agost 2016].

## Enllaços externs

* Tokyo's cat cafes, Global Post (anglès).
* Cat cafe soothes Tokyo's busy feline lovers, Reuters (anglès).
* Tokyo's cat cafes offer serenity in the city, Christian Science Monitor (anglès).